ΞΥΠΝΗΤΗΡΙ
Με το που ξυπνάτε, το μόνο που θέλετε είναι να χουζουρέψετε;
Η ενήλικη ζωή είναι ό,τι πιο δύσκολο έχετε βιώσει;
Δεν έχετε ιδέα τι θα κάνετε στη ζωή σας;
Δεν μπορώ να σας βοηθήσω, αγάπες, επειδή κι εγώ προσπαθώ να βγάλω άκρη.
Αλλά ξέρετε κάτι; Ακόμη κι αν δεν έχουμε όλες τις απαντήσεις,
μπορούμε να γίνουμε πανέμορφοι μαζί.
Γεια σας. Εγώ είμαι, ο Μάρκο.
Καλώς ήρθατε στο κανάλι μου.
Αν δεν με ξέρετε, δώστε βάση, γιατί θα με μάθετε για τα καλά.
Είμαι μακιγιέρ και επαγγελματίας στον χώρο της ομορφιάς.
Συνεργάζομαι με μεγάλες φίρμες.
Όπως τη μία και μοναδική Glamorous by Madolyn.
Πατήστε τον σύνδεσμο για 10% έκπτωση γράφοντας MARCO.
Είμαι κάτι σαν ινφλουένσερ. Ίσως έχετε δει βιντεάκια μου.
Έχω λίγο απ' όλα...
ΜΑΚΙΓΙΑΖ ΜΕ ΜΙΚΡΑ ΧΕΡΙΑ
Δεν το έχετε ξαναδεί αυτό.
Ίσως έχετε δει τη μαμά μου να κάνει εμφάνιση.
Της αρέσει να βοηθάει με το υλικό μου.
Πες μας για τη ρουτίνα ομορφιάς σου.
Ποια ρουτίνα ομορφιάς;
Έλα τώρα. Οι ακόλουθοί μου θέλουν να μάθουν.
Ποιοι ακόλουθοι;
Τι αγένεια!
Το μακιγιάζ είναι η ζωή μου.
Και όχι επειδή μόνο σ' αυτό είμαι καλός.
Αλλά επειδή δίνει αυτοπεποίθηση
και σε κάνει να νιώθεις πως είσαι κάποιος.
Κι όταν έχεις το σωστό μακιγιάζ, ξέρεις ότι μετράς.
Αν θέλετε κι άλλα, κάντε λάικ εδώ,
γίνετε συνδρομητές και ενεργοποιήστε τις ειδοποιήσεις.
Ακολούθησέ με, γλυκιά μου, επειδή θα φτάσουμε ψηλά.
Θα κατακτήσουμε το στέμμα μαζί.
Πριν κλείσω, να θυμάσαι ένα πράγμα.
Είσαι όμορφη. Πες το κι εσύ.
322 ΣΥΝΔΡΟΜΗΤΕΣ
ΔΙΚΗΓΟΡΙΚΑ ΓΡΑΦΕΙΑ
Θα αργήσω να φτάσω στη δουλειά.
Γιατί είμαι εδώ;
Επειδή σου βρήκα δουλειά.
Έχουμε κενή θέση στο εκπαιδευτικό πρόγραμμα
και ζήτησα μια χάρη από τους συνεταίρους.
Όλο δικό σου.
Θα το φτιάξουμε. Μετά, είναι όλο δικό σου.
Ήδη έχω δουλειά.
Είμαι μακιγιέρ, έχω καρτελάκι και όλα τα σχετικά.
Μάρκο, είσαι 22 ετών.
Πουλάς καλλυντικά στο εμπορικό κέντρο, ημιαπασχόληση.
Λυπάμαι. Ο χρόνος τελείωσε.
Έλα στον αληθινό κόσμο. Εκεί, πρέπει να μου πληρώνεις νοίκι.
Νοίκι;
Στη μητέρα μου;
Δεν μπορεί να είναι νόμιμο αυτό.
Χρειάζομαι δικηγόρο.
Ξέρω ότι είναι τρομακτικό,
αλλά πρέπει να πάρεις τη ζωή σου στα σοβαρά.
Δεν μπορείς να το κάνεις, αν δεν αρχίσεις να πληρώνεις.
Και ποιος ξέρει; Μπορεί και να σου αρέσει.
Νόμιζα ότι η ζωή μου θα ήταν κάτι παραπάνω απ' αυτό.
Όλοι θέλουμε κάτι παραπάνω.
Ενίοτε πρέπει να είμαστε ευτυχισμένοι με ό,τι έχουμε.
Αυτά για τώρα, πανεμορφιές μου,
αλλά θέλω να θυμάστε αυτό.
Είσαι ένα αστέρι.
Το αξίζεις.
Αν κάποιος πάει να σου πει το αντίθετο,
να μην τον ακούς, να ακούς εσένα.
Ακόμα κι αν αυτά που λένε ακούγονται λογικά
και αρχίζεις να ανησυχείς μήπως έχουν δίκιο.
Και μην ξεχνάς, είσαι όμορφη.
Πες το κι εσύ.
Γεια σου, Μάρκο. Πώς πάει το κανάλι;
Όχι, περίμενε, δεν με νοιάζει.
Με νοιάζει μόνο πόσα μπορείς να πουλήσεις
στην κυρία με τα κόκκινα εκεί.
Μάρκο; Έχεις δουλειά να κάνεις.
Κάν' την.
Γεια, μπορώ να σας βοηθήσω σε κάτι;
Ήλπιζα να μου πεις εσύ.
Σας έχει πει ποτέ κανείς πως μοιάζετε...
Ναι.
Συνεχώς.
Είστε εσείς. Η Μάντολιν Άντισον.
Είστε η Μάντολιν Άντισον.
-Τι κάνω; Υποκλίνομαι; Θα υποκλιθώ. -Μη, σε παρακαλώ.
Γιατί αγοράζετε τα καλλυντικά σας από το εμπορικό κέντρο;
Έπρεπε να σας ανήκει όλο.
Θέλω να καταλάβω τους πελάτες μου. Πώς ψωνίζουν, τι τους αρέσει.
Έχετε μπροστά σας έναν πελάτη σας.
Το μακιγιάζ μου είναι Glamorous by Madolyn.
Μπορείς να μου κάνεις ένα makeover;
Θέλετε να σας μακιγιάρω;
Για να πουλήσεις κάτι, πρέπει να το χρησιμοποιήσεις.
Πείτε μου κάτι, Μάντολιν Άντισον,
γιατί ένα σούπερμοντελ έφτιαξε μια αυτοκρατορία μακιγιάζ;
Επειδή κανείς δεν πίστευε ότι μπορούσα.
Μήπως το παρακάνεις με το κοντούρινγκ;
Με όλον τον σεβασμό, είναι Glamorous by Madolyn.
Τι να σου κάνουν 20 αποχρώσεις του μπεζ.
Αποκαλείς το μακιγιάζ μου αδιάφορο;
Όχι, αλλά μπορώ να είμαι ειλικρινής;
Δεν πουλάει όπως παλιά.
Οι πελάτες μας το θεωρούν ασφαλές.
-Δεν αλλάζει ποτέ. -Πουλάμε κλασικό λουκ.
Το ξέρω, αλλά...
Ίσως οι πελάτες θέλουν κάτι παραπάνω.
Εγώ σίγουρα θέλω.
Θέλω ελευθερία.
Θέλω να νιώσω τη φαντασία.
Να νιώθω πως όλα είναι πιθανά.
Επειδή όταν βάφομαι το πρωί,
δεν είμαι το αγόρι που μένει με τη μαμά του και δεν βρίσκει δουλειά.
Μπορώ να είμαι σταρ, ντίβα.
Μπορώ να μεταμορφωθώ σε ό,τι θέλω.
Αυτό είναι το θέμα. Εννοώ...
Όλο αυτό δεν είναι μόνο μακιγιάζ ή γκλίτερ.
Είναι ψυχοθεραπεία μέσα σε σωληνάριο.
Μαγεία σε ένα βαζάκι.
Δεν αγγίζει μόνο το πρόσωπό σου.
Αγγίζει εσένα.
Είναι πανέμορφο.
Συγγνώμη που το ζητάω, αλλά τι λέτε
να με βοηθήσετε να φτάσω τον στόχο πωλήσεων του μήνα;
Τύλιξέ τα όλα.
Σ' αρέσει να δουλεύεις εδώ, Μάρκο;
Ναι, αλλά πρέπει να παραιτηθώ σύντομα.
Η μαμά μου θέλει να βρω κανονική δουλειά.
Αλήθεια;
Νομίζω ότι έχεις κάτι σημαντικό να πεις για το μακιγιάζ.
Και ξέρω ένα άτομο που ίσως προσλαμβάνει.
Αυτή η κυρία έχει ήδη βοηθό, αλλά θα προσλάβει κι εσένα;
Ναι, ως δεύτερο βοηθό της.
Όπως η Άντι στο Ο Διάβολος Φοράει Prada,
μόνο που εγώ δεν χρειάζομαι μεταμόρφωση, είμαι ήδη φρεσκαδούρα.
Ξέρω τι σημαίνει για σένα η ομορφιά και η μόδα,
αλλά δεν θα αφήσεις τη θέση στο γραφείο
για δουλειά με κατώτατο μισθό.
Πληρώνει 20 δολάρια την ώρα.
Και έχει υπερωρίες.
Και παροχές.
Ακούγεται πολύ καλό για να είναι αληθινό.
Αν δεχτείς, θα βρεθείς σε μπανιέρα με πάγο κι ένα νεφρό λιγότερο.
Δεν το επιτρέπω.
Γιατί όχι; Θα βγάζω το νοίκι.
Επειδή είναι η εύκολη διέξοδος.
Και εσύ δεν θες να δουλεύεις.
Ξέρεις πόσες ώρες παίρνει το μοντάζ;
-Δουλεύω. -Και πού κατέληξες;
Πουθενά.
Έχω κολλήσει.
Αν δεν κάνω κάτι που είναι σημαντικό για μένα,
τότε ποιος ο σκοπός;
Σκέφτηκα ότι θα ήθελες να δουλέψεις μαζί μου,
με τη μαμά σου, μ' αυτήν που σε μεγάλωσε και σ' αγαπάει.
Φοράω έναν νέο ορό που μου δίνει ανοσία στο να μου προκαλείς ενοχές.
Καλώς. Η κατηγορούσα αρχή ολοκλήρωσε.
-Εννοείς... -Καλά να περάσεις στη νέα σου δουλειά.
Θεέ μου! Σ' ευχαριστώ!
Περίμενε! Πες μου κάτι.
Τι σημαίνει "φρεσκαδούρα";
Καλοντυμένος, με ωραίο μακιγιάζ.
Καλά το φαντάστηκα.
Γεια, είμαι ο Μάρκο Μεχία.
-Ο νέος βοηθός της δίδας Άντισον. -Άργησες.
-Συγγνώμη, άργησε το τρένο. -Να το κοιτάξεις αυτό.
Βενίσια Κέλαχερ, πρώτη βοηθός της Μάντολιν.
Για σένα, είμαι τα πάντα και όλοι για όσο καιρό είσαι εδώ,
για όσο πολύ ή λίγο κρατήσει αυτό.
Να δίνεις προσοχή, λοιπόν, επειδή δεν θα τα επαναλαμβάνω.
Ερωτήσεις; Ωραία. Ακολούθησέ με.
Η Glamorous by Madolyn είναι από τις πιο αξιοσέβαστες εταιρείες καλλυντικών.
Κι αυτό οφείλεται εν μέρει στον διευθυντή πωλήσεων,
τον γιο της Μάντολιν, Τσαντ Άντισον.
Θεέ μου. Οι κοιλιακοί του έχουν κοιλιακούς.
Κι εσένα θα είχαν, αν γυμναζόσουν έξι φορές τη μέρα.
Ο σούπερ σταρ που βρήκε η μαμά στο εμπορικό κέντρο;
Έχει όνομα.
Μάρκο Μεχία.
Ωραία τακούνια, Μάρκο. Έχω ακριβώς τα ίδια.
Στάσου, αλήθεια; Φοράμε το ίδιο νούμερο;
Πλάκα έκανα.
Αστειευόμουνα.
Ξέχασα να σε προειδοποιήσω.
Ο Τσαντ είναι αστείος.
Ναι, επειδή... τακούνια;
Εγώ;
Είμαι γκέι, αλλά όχι...
γκέι.
Ήταν κι αυτό αστείο;
Εντάξει, πάμε πριν εμπλακεί το τμήμα Ανθρώπινου Δυναμικού.
Διαισθάνομαι μια μικρή ένταση ανάμεσα σ' εσένα και στον Τσαντ.
Κάποιοι δουλέψαμε για να είμαστε εδώ και κάποιοι κέρδισαν το λαχείο σπέρματος.
Αλλά είμαι επαγγελματίας. Συνήθως.
Εδώ είναι ο Σχεδιασμός Προϊόντων.
Κάθε δημιουργία, επωνυμία και συσκευασία
που φτάνει στο γραφείο της Μάντολιν, ξεκινά από εδώ.
Μπεν, Μπριτ, αυτός είναι ο Μάρκο, ο νέος δεύτερος της Μάντολιν.
Γεια, είμαι ο Μάρκο.
Ναι, είσαι.
Έχεις ερωτήσεις; Θες κάποια βοήθεια;
Διψάς; Μια γουλιά έχω πιει μόνο.
Έτσι κάνει όταν ενθουσιάζεται.
Δεν κάνω τίποτα, ειδικά όταν ενθουσιάζομαι, που δεν ενθουσιάστηκα.
Αλλά, θα μπορούσα.
Γιατί το ανέφερε αυτό;
Καλώς ήρθες στην οικογένεια, Μάρκο.
Φρόντισέ τον. Είναι κελεπούρι.
Μόνο επειδή το ζήτησες ευγενικά.
-Τον γουστάρεις. -Δεν γουστάρω τίποτα.
Φύγε.
Είναι η αγαπημένη μου ταινία, αλλά είναι κακή.
Επιτέλους, ο εκπαιδευόμενός μου!
Όχι, αυτός είναι ο Μάρκο Μεχία, ο δεύτερος βοηθός της Μάντολιν.
Μάρκο, η Αλίσα.
Παράγει πρωτότυπο περιεχόμενο στις πλατφόρμες κοινωνικής δικτύωσης
με νέα προϊόντα που παρουσιάζουν συνέταιροι ινφλουένσερ.
Η Αλίσα λέει "Καλώς ήρθες στο Glamorous by Madolyn".
Επίσης, κάνει αυτό. Πολύ συχνά.
Φτιάχνω κι εγώ περιεχόμενο. Να με ακολουθήσεις.
Θα το έκανα, αλλά έχεις μόνο χίλιους ακόλουθους.
Οι μισοί είναι μποτ, οπότε δεν μπορώ. Θα μου κατέστρεφε το μπραντ.
Τα πόδια μου έχουν πιο πολλούς ακόλουθους.
Τα πόδια της είναι περιζήτητα.
Αλλά η Αλίσα λέει να συνεργαστούμε. Θα σε ανεβάσω στα πέντε ψηφία.
Βρες τον βοηθό μου, τον Πουθενά, θα το κανονίσει.
-"Πουθενά"; -Λατρεύω την ομορφιά.
Σοβαρολογεί;
Ναι, σοβαρολογεί.
Εσύ;
Τρόμαξες;
Με τίποτα! Ήρθα για να σκίσω!
Έχεις πενταετές πλάνο, έτσι;
Πενταετές; Όσο δύο περίοδοι της Γκάγκα.
Σε πέντε χρόνια θα έχω δική μου εταιρεία καλλυντικών.
Χρειάζονται γνωριμίες.
Αλλά αν τα καταφέρεις εδώ,
μπορείς να ανοίξεις οποιαδήποτε πόρτα στη βιομηχανία.
Ό,τι κι αν κάνεις, μην αγγίξεις τίποτα.
Τέλειο!
Μου φαίνεται σαν χθες.
Σας λείπει ποτέ;
Η δεκαετία του '80; Θεέ μου, όχι.
Πολύς αφρός και λίγα τσιμπιδάκια.
Εννοώ, το μόντελινγκ.
Η μόδα, τα πάρτι, οι άντρες.
Τα ναρκωτικά, που ήμουν πολύ μικρή για να τα δοκιμάσω.
Όχι, εκείνο το πάρτι τελείωσε.
Διευθύνω επιχείρηση τώρα. Μπορεί να μην ακούγεται συναρπαστικό,
αλλά σίγουρα δίνει ικανοποίηση.
Αυτό είναι τέλειο.
Ακούγεστε πολύ...
άνετη.
Άνετη;
Μου αρέσει η αυτοπεποίθηση στους υπαλλήλους μου, Μάρκο.
Αρκεί να έχουν τις ικανότητες να την υποστηρίξουν.
Βενίσια;
Γεια σας, πανεμορφιές. Είμαι ο Μάρκο.
Πριν μια βδομάδα έπιασα δουλειά στη Glamorous by Madolyn.
Είμαι και πάλι εδώ κοντά σας
για να σας πω πώς να σκίζετε.
Τι χρειάζεται για να πετύχεις στο μακιγιάζ;
Συγκέντρωση. Πρέπει να είσαι έτοιμη να κάνεις τα πάντα.
Και πιστέψτε με, αυτό κάνω.
Να πάρει! Χύθηκε παντού!
Δεν υπάρχει τίποτα που να μην μπορώ να εκτελέσω.
Στον αληθινό κόσμο νιώθω εκτεθειμένος.
-Αλλά εδώ, ξεχωρίζω. -Γεια. Περιμένετε λίγο.
Τα πάω τέλεια!
Είναι τόσο αναζωογονητική αυτή η δουλειά.
Πώς τα πάει ο νέος;
Χειρότερα κι από σινγκλ της Κέιτι Πέρι.
Ωραία. Ανησυχούσα λίγο.
Ανησυχούσες; Γιατί;
Θυμάσαι πώς πήρες εσύ τη δουλειά;
Η Μάντολιν με προσέλαβε για δεύτερη.
Λίγο πριν απολύσει την πρώτη.
Αλλά τα πάει χάλια, οπότε όλα καλά. Σωστά;
Σωστά.
Αυτά για τώρα, πανεμορφιές μου,
αλλά αύριο θα είμαι εδώ και θα ζω το όνειρό μου μαζί σας.
Επειδή αυτή είναι μόλις η αρχή.
Αλλά πριν κλείσω, να θυμάστε κάτι.
Είσαι όμορφη. Πες το κι εσύ.
Συνειδητοποιείς ότι αυτό ακριβώς στείλαμε στη Sephora πέρυσι;
Διόρθωση. Αυτό στείλαμε στους πάντες πέρυσι.
Ίσως γι' αυτό η λιανική πέφτει κάθε χρόνο.
Βεβαίως, εντάξει.
Μπορούμε να πάρουμε ρίσκα,
να ταράξουμε τα νερά.
Ή...
Τι σε κάνει όμορφη;
Εμείς. Vendemiaire.
Σαράντα δύο μάρκες, έξι ήπειροι κι εσύ, μία και μοναδική.
Vendemiaire. Είσαι κάτι παραπάνω από την ομορφιά, περισσότερο από ποτέ.
Μπορούμε να πουλήσουμε στη μεγαλύτερη αυτοκρατορία στον κόσμο
και να γίνουμε πάμπλουτοι.
Σου απάντησαν; Νόμιζα ότι δεν ενδιαφέρονταν.
Ενδιαφέρονται.
Πολύ.
Και θέλουν να κρατήσουν εσένα και τη δημιουργική σου φωνή.
Θα έχεις τον έλεγχο. Θα παραμείνεις επικεφαλής.
Θα πάρουμε τα λεφτά που χρειαζόμαστε για να εξελιχθούμε, να επεκταθούμε...
Να καινοτομήσουμε;
Ας αφήσουμε τις ωραίες λεξούλες για το TikTok. Έχουμε ιστορία ως επωνυμία.
Εννοείς ότι είμαστε αδιάφοροι.
Είμαστε επιτυχημένοι,
σε αντίθεση με το 90% των νέων εταιρειών που αποτυγχάνουν κάθε χρόνο.
Θα έχουμε σανίδα σωτηρίας για να διατηρηθεί η κληρονομιά σου.
Ας μην το χαραμίσουμε αυτό.
Σύσκεψη σε πέντε λεπτά.
Βενίσια, επέστρεψε ο Μάρκο;
Μόλις πήρε τα νέα δείγματα. Στο ασανσέρ θα είναι.
Θα είναι απασχολημένος να γυρίζει βιντεάκια για το κανάλι του.
Πρόσεξες ότι είναι συνεχώς στο κινητό;
Μ' αρέσει. Έχει άποψη, είναι ενδιαφέρων.
Το χρειαζόμαστε αυτό εδώ.
Έχει την οπτική των πελατών μας.
Μας λείπει αυτό.
Τι σημασία έχει αυτό, αν δεν κάνει τη δουλειά του;
Εσύ τι πιστεύεις;
Δώστε του λίγο χρόνο. Θα τα καταφέρει.
Θα του δείξω τα κατατόπια. Δεν είναι ότι φεύγω άλλωστε, σωστά;
ΠΟΥ ΕΙΣΑΙ; ΕΛΑ ΠΙΣΩ ΤΩΡΑ!
Εντάξει.
ΠΟΥ ΕΙΣΑΙ; ΕΛΑ ΠΙΣΩ ΤΩΡΑ!
Έλα, έλα.
Ναι!
Γεια.
Είμαι ο Μάρκο. Σε θέλω σούπερ γρήγορο. Έχω αργήσει.
Γεια σου, Μάρκο.
Είμαι ο Πάρκερ.
Είσαι...
Είσαι στο Uber μου.
Για κοίτα καλύτερα, στρέιτ αγόρι. Εγώ πήρα μαύρο Prius.
Κι εγώ, και είσαι μέσα του. Βλέπεις;
Φυσικά και πήρα λάθος Uber.
Άλλο ένα πράγμα που τα κάνω θάλασσα.
Πάρε μια ανάσα.
Όλα θα πάνε καλά.
Ελπίζω να έβαλα αδιάβροχο μακιγιάζ, επειδή θα κλάψω.
Όχι, δεν θα κλάψεις.
Πού πας;
Στο Χάντσον Γιάρντς.
Κι εγώ. Είμαστε τυχεροί.
Η μέρα σου άρχισε να βελτιώνεται.
Πίστεψέ με, θα χειροτερέψει.
Δύσκολη δουλειά;
Ναι.
Πατώνω χειρότερα κι από σίκουελ του Εξολοθρευτή.
Δεν ξέρω γιατί. Για μακιγιάζ μιλάμε.
Εγώ είμαι το μακιγιάζ.
Δεν μπορώ να το κάνω.
Είναι δύσκολο. Είναι πραγματική δουλειά.
Τι θα κάνω;
Δεν θα τα παρατήσεις.
Μπορείς και στα δύσκολα, σωστά;
Σωστά.
Μην είσαι σκληρός με τον εαυτό σου.
Όλοι κάνουμε λάθη.
Να πάρει!
Κοίτα, ξέρω ότι πρέπει να είμαι εδώ, αλλά είναι απολύτως απαραίτητο;
Επειδή βαρέθηκα.
Συγγνώμη που άργησα. Είχε κίνηση.
Του ζήτησες να βγείτε;
Ναι, θα βγούμε στις ποτέ του μήνα, στις ποτέ η ώρα.
Ρώτα τον. Αν αρνηθεί, θα τον δείρω.
-Αυτό είναι επίθεση. Τώρα είμαι συνεργός. -Εντάξει.
Δε ζητάω από συναδέλφους να βγούμε, εντάξει;
Τσαντ, ξεκινάμε.
Όταν πρωτοήρθα εδώ μετά το Στάνφορντ, δεν ήξερα τι είναι η γόνδολα.
"Γόνδολες; Αυτά τα καραβάκια στην Ιταλία δεν είναι;"
Λάθος, Τσαντ!
Εννοώ, ναι, είναι αυτές οι βαρκούλες στην Ιταλία και σε άλλα μέρη.
Αλλά για μας, είναι κάτι πολύ περισσότερο.
Για εμάς, είναι κάτι μεγάλα, γυαλιστερά πράγματα
που εκθέτουν τα προϊόντα μας στα καταστήματα
γεμάτα καθρέφτες και φώτα
και τα αποτυπώματα γυναικών που τα αγγίζουν.
Για τον καταναλωτή,
η γόνδολα μπορεί να τον ωθήσει να αγοράσει περισσότερο
από ό,τι όλες οι στρατηγικές μάρκετινγκ μαζί.
Κι αυτό είναι κάτι που δεν μπορείς να σκαρφιστείς.
Θεέ μου!
Κυρίες και κύριοι, μετά από έξι μήνες έρευνας και επανασχεδιασμού,
σας παρουσιάζω με υπερηφάνεια
την ολοκαίνουργια γόνδολα της εταιρείας Glamorous by Madolyn.
Καινούργια; Η ίδια είναι.
Όχι, μαμά, κοίτα, τα πόμολα είναι στρογγυλοί τώρα, οπότε...
Αυτό χρειάστηκε έξι μήνες έρευνας;
Η έρευνα έδειξε πως στον κόσμο άρεσαν ήδη οι γόνδολες.
Γιατί να επανασχεδιάσουμε κάτι που λειτουργεί;
-Γιατί να επανασχεδιάσουμε έτσι κι αλλιώς; -Ακριβώς.
Θέλω να δω τα νέα πρωτότυπα μέσα στη γόνδολα.
-Τα έχει ο Μάρκο. -Ναι.
Τα άφησα στο Uber μου.
Δεν πήγε καλά η βδομάδα σου, έτσι;
Συγγνώμη. Δεν θα ξανασυμβεί.
Έχεις δίκιο. Δεν θα ξανασυμβεί.
Απολύομαι;
Έχασες τα πρωτότυπα του προϊόντος.
Επαγγελματικά μυστικά.
Φυσικά και απολύεσαι!
Λυπάμαι που δεν πήγε καλά.
-Αλήθεια; -Ναι.
Ξέρω ότι δεν ήμουν καιρό εδώ,
αλλά δεν θα ξεχάσω τίποτα.
Κάτι μου λέει ότι ούτε κι εσείς θα το ξεχάσετε.
-Ας γυρίσουμε στη δουλειά, εντάξει; -Ευχαριστώ.
Η Uber δεν μπορεί να μας πει σε ποιο αμάξι άφησε τα δείγματα,
επειδή δεν ήταν το δικό του
και δεν δίνουν λίστα οχημάτων που είχαν κούρσα εδώ
Είναι προσωπικά δεδομένα. Οπότε, βασικά, έχουμε πρόβλημα.
Αν η Vendemiaire μάθει ότι δεν προστατεύουμε την ιδιοκτησία μας,
τότε πάει η πώληση.
Όχι αν το πάμε από την αρχή.
Από την αρχή; Τι εννοείς;
Θες να πετάξεις τα πρωτότυπα;
Θέλουμε να πουλήσουμε την εταιρεία. Δεν είναι ώρα για παιχνίδια.
Τότε, δεν θα πουλήσουμε. Δεν θα παίξω εκ του ασφαλούς.
Νομίζεις ότι παίζω εκ του ασφαλούς;
Δεν το είπα αυτό.
Σαν να το είπες, όμως. Τι σημαίνει;
-Νομίζεις πως δεν έχω ιδέες; -Τσαντ.
Πρόκειται για το παιδί που προσέλαβες, έτσι;
Έρχεται ένας φλώρος με τακούνια
και ξαφνικά δεν ακούς ούτε τον ίδιο σου τον γιο.
Απλώς...
Ο Μάρκο καταλάβαινε τι θέλουν οι πελάτες μας.
Ενώ εγώ όχι;
Ξέρεις κάτι; Μην ανησυχείς.
Θα πιάσω δουλειά και θα το διορθώσω πριν να είναι αργά.
Απλώς ελπίζω να σου είναι αρκετό.
Εντάξει.
Λοιπόν...
Βενίσια;
Βενίσια, τι κάνεις εκεί κάτω;
Δεν ξέρω. Εσύ τι κάνεις εκεί πάνω;
Αφήνω τους νέους υποψήφιους.
Είσαι στον υπολογιστή της Μάντολιν.
Όχι, δεν είμαι.
Πάλι υπεραναλύεις και αντιδράς υπερβολικά σε κάποιον φανταστικό κίνδυνο;
Ό,τι κι αν είναι, προλαβαίνεις να το διορθώσεις.
Δεν είναι φανταστικός ο κίνδυνος.
Είναι αληθινός, επειδή είχες δίκιο.
Πήρε τον Μάρκο για να με αντικαταστήσει. Γι' αυτό θέλω να μπω στο λάπτοπ της.
Χρειάζομαι κάτι για να πάρω το αποτύπωμά της.
Τον απέλυσε τον Μάρκο. Είσαι ασφαλής.
Λες να έδινε προαγωγή σε κάποιον που ήθελε να απολύσει;
Είμαι εδώ τρία χρόνια χωρίς προαγωγή.
Ίσως επειδή είμαστε μικρή εταιρεία, έλεγα.
Λίγες οι θέσεις, ας περιμένω τη σειρά μου, ναι;
Κι αν δεν είναι αυτό; Κι αν απλώς με προσπέρασε;
Ξέρω έναν τρόπο να απολυθείς.
Να σε πιάσουν να χακάρεις το MacBook της.
Τώρα, πήγαινε σπίτι...
άναψε αυτό,
δες καμιά σειρά της Σόντα και μην κάνεις καμιά τρέλα.
-Εντάξει. -Ωραία.
Έλα.
-Ευχαριστώ για το παγωτό. -Ήξερα ότι θα το χρειαστείς.
Δεν μπόρεσα να το κάνω.
-Είχες δίκιο. -Φυσικά. Πάντα έχω δίκιο.
Νόμιζα ότι τα είχα σκεφτεί όλα.
Επιτέλους θα έκανα κάτι συναρπαστικό, βρήκα τι έπρεπε να κάνω.
Ούτε εμένα μου άρεσε η δουλειά μου.
Ήθελα περισσότερα. Είχα σχέδια.
Μετά ήρθε ο Λόρδος Βόλντεμορτ και λίγο αργότερα ήρθες εσύ.
Μη λες έτσι τον μπαμπά. Η Τζέι Κέι έχει ακυρωθεί πια.
Πριν έρθει εκείνος,
θα πήγαινα σε νομική σχολή της Άιβι Λιγκ ή τουλάχιστον σε μία καλή.
Θα εκπροσωπούσα πλούσιους,
θα δούλευα στην πόλη, θα έπινα κοκτέιλ,
θα ισορροπούσα προσωπική και επαγγελματική ζωή.
Αντί αυτού είμαι μια ανύπαντρη μητέρα που υποβάλει εμπορικά σήματα.
Είσαι το μόνο πράγμα που έκανα το οποίο είναι σημαντικό.
Γι' αυτό είμαι αυστηρή.
Γι' αυτό νοιάζομαι.
Εσύ είσαι το παραπάνω μου.
Αν χαραμίσεις τη ζωή σου,
τότε χαράμισα κι εγώ τη δική μου.
Δεν πιστεύω ότι θα το πω αυτό. Πρέπει να πας πίσω.
Αύριο θα πας και θα πάρεις πίσω τη δουλειά σου.
-Θα πάω; -Ναι, θα πας.
Κάθε ρίσκο είναι δύσκολο, αλλά το να σε βλέπω να τα παρατάς είναι τρομακτικό.
Δεν μπορώ να πάω και να απαιτήσω να με ξαναπροσλάβουν.
-Τα έκανα θάλασσα. Έχασα τα δείγματα. -Να τα βρεις.
-Πώς; -Όλο στο κινητό είσαι.
Σε κάτι θα χρησιμεύει, έτσι;
Τα άφησα σε ένα Uber με κάποιον ντυμένο για το γυμναστήριο.
Πάνε με Uber στο γυμναστήριο;
-Ήταν λευκός; -Εντάξει, έτσι εξηγείται.
Υπάρχει γυμναστήριο Equinox στην περιοχή.
Εκεί πήγαινε. Σίγουρα θα τον βρω εκεί.
Πώς; Δεν έχεις κάρτα μέλους. Είναι ακριβό γυμναστήριο.
Έχεις δίκιο. Δεν είμαι μέλος.
Είμαι απατεώνας.
-Κρίμα για τον Μάρκο, ε; -Ναι.
Τώρα μπορείς να του ζητήσεις να βγείτε, αφού δεν δουλεύει πια εδώ.
-Δεν έχω το τηλέφωνό του. -Το έχω εγώ.
Δεν θέλω, εντάξει;
Θα ήταν αλλόκοτο και περίεργο και μάλλον θα έλεγε όχι.
Εννοώ, κοίτα τον.
Και κοίτα εμένα.
Αλλά αν του ζητούσα να βγούμε, που δεν θα το κάνω...
τι θα του έλεγα;
Οτιδήποτε.
Απλώς πες το δυνατά.
Κάποιες φορές, αν θες κάτι, πρέπει να κάνεις τα πάντα για να το πάρεις.
Τρελή ερώτηση, αλλά αν αποφάσιζα να ακυρώσω αύριο,
δεν θα χρεωθεί η κάρτα, έτσι;
Υποθετικά μιλάμε τώρα.
Αριστερά, δεξιά.
Μια φορά δυνατά.
Πάρκερ;
Ναι;
Εγώ είμαι, ο Μάρκο.
Άφησα κάτι στο Uber σου τις προάλλες.
Ναι, άφησες.
Εδώ το έχω.
-Αλήθεια; -Ναι.
Κανονικά είναι δικό μου τώρα, αλλά...
μπορώ να σου κάνω μια χάρη.
Δεν έχεις ιδέα πόσο μου έσωσες τη ζωή.
-Τι έχεις εκεί μέσα; -Να μη σε νοιάζει, στρέιτ αγόρι.
Αλλά σ' ευχαριστώ. Σοβαρά.
-Πρέπει να φύγω. -Να σου δώσω μια συμβουλή
πριν φύγεις τρέχοντας;
Ο ΠΑΡΚΕΡ ΘΕΛΕΙ ΝΑ ΜΟΙΡΑΣΤΕΙ ΜΙΑ ΚΑΡΤΑ ΕΠΑΦΗΣ
Άλλη φορά πρόσεχε καλύτερα...
ποιον αποκαλείς "στρέιτ". Ναι;
Τα λέμε.
Το λατρεύω αυτό για μένα.
Μάρκο, δεν μπορείς να μπαίνεις έτσι.
Είμαι νεαρός γκέι και μπορώ να κάνω τα πάντα.
Τα δείγματά μας.
-Πώς; -Χρησιμοποίησα το κινητό μου.
Δεν είμαι καλός σε όλα, αλλά σ' αυτό είμαι καλός.
Τέλεια. Αλλά αν νομίζεις ότι θα πάρεις πίσω τη δουλειά σου...
Άσ' τον να πει αυτό που ήρθε να πει.
Δεν είμαι τέλειος.
Έχω πολλά να μάθω.
Δεν ξέρω μαθηματικά, η πιο παλιά ταινία που έχω δει είναι ο Τιτανικός
και δεν ξέρω ποια είναι η Σερ.
Μπορεί να είμαι νέος, τρελός και ονειροπαρμένος,
αλλά αυτά διορθώνονται.
Μπορώ να αφήνω το κινητό πού και πού και μπορώ να μαθαίνω.
Μπορώ να εξελιχθώ.
Το ερώτημα είναι, εσείς μπορείτε;
Επειδή αυτή η γόνδολα είναι για γέλια.
Θέλω να πω, φυσικά είναι η ίδια. Όλα εδώ είναι ίδια.
Τίποτα δεν έχει αλλάξει εδώ.
Εκτός από εσάς.
Τι απέγινε εκείνη η βασίλισσα που έχτισε μια εταιρεία,
επειδή της είπαν ότι δεν μπορεί;
Που την έβρισκε διαψεύδοντας τους πάντες;
Έχετε κολλήσει τόσο στο τι θέλει ο κόσμος,
που ξεχάσατε εντελώς τι χρειάζεται ο κόσμος.
Έμπνευση. Αγάπη.
Φως.
Έχετε την πιο σημαντική δουλειά στον κόσμο.
Δίνετε σε άτομα σαν εμένα έναν λόγο να ξυπνάμε το πρωί.
Μας δίνετε την ευκαιρία να γινόμαστε ό,τι θέλουμε.
Αλλά αν όντως τα έχετε παρατήσει,
τότε εγώ θα φύγω από δω.
Και δεν θα ξαναγυρίσω.
Μάλιστα.
Σ' ευχαριστώ, Μάρκο.
-Βενίσια, πέτα τα δείγματα. -Τι;
Και τη γόνδολα. Μπορούμε και καλύτερα.
Όχι, μαμά. Η γόνδολα είναι...
Έχουμε τους καλύτερους πελάτες στη βιομηχανία.
Θέλω να νιώθουμε κι εμείς όπως εκείνοι, όταν χρησιμοποιούν τα προϊόντα μας.
Πως όλα είναι πιθανά.
Ελπίζω να έφερες μια αλλαξιά ρούχα.
Το σορτσάκι δεν είναι κατάλληλο για τη δουλειά.
Δηλαδή εννοεί...
Σου δίνει μια δεύτερη ευκαιρία.
Εκμεταλλεύσου την.
Στην άκρη, είμαι γκέι!
Είμαι ο Μπεν.
Ναι, δουλεύεις με εκείνη από τον Σχεδιασμό Προϊόντων.
Αλήθεια; Ναι. Εννοώ, φυσικά...
Είμαι ο Μπεν.
Θες να πάμε για ποτό κάποτε;
Εννοείς σαν ραντεβού;
Όχι, αυτό θα ήταν τρελό.
Αφού είμαστε συνάδελφοι.
Όχι, απλώς εννοώ να κάνουμε παρέα.
Φαίνεσαι κουλ τύπος.
Αλήθεια;
Ναι.
Εντάξει. Ναι.
Οπότε, πάρε με τηλέφωνο.
Εντάξει.
-Κάποιος έχει καλή διάθεση. -Εγώ;
Όχι, έχω κανονική διάθεση.
-Το έκανες. Του ζήτησες να βγείτε. -Δεν ζήτησα τίποτα, τρελή είσαι;
-Είσαι τρελή. -Όχι, δεν είμαι.
Στρώσου στη δουλειά.
Περιοδικά Vogue Italia, Dazed, i-D, κρύος καφές για σένα
και τριπλός λάτε με έξτρα αφρόγαλα, διπλό πώμα για τη βασίλισσα.
Ωραίος!
Και όλα με γόβες στιλέτο.
Αν βάλω χαμηλό τακούνι για να κάνω τη δουλειά μου, δεν κάνω τη δουλειά μου.
Πάω τουαλέτα.
Σήκωνε τα τηλέφωνα και δώσε στη Μάντολιν τον καφέ της.
Δεν θα σ' αφήσω να αποτύχεις.
Γεια σου, Μάντολιν. Μπορώ να πω...
Μάρκο, αυτή η δουλειά δεν είναι μόνο γκλίτερ και γκλάμουρ.
Θέλει σκληρή δουλειά.
Το μακιγιάζ σε βοηθά να αποφασίσεις ποιος θα είσαι σήμερα,
αλλά το ποιος θα γίνεις...
είναι δικό σου θέμα.
Εμβληματική ατάκα.
Πρέπει να πάω να τη γράψω.
Σήκωσε το τηλέφωνο πρώτα.
Ναι.
Βενίσια.
-Πώς σου φαίνεται ο καινούργιος; -Ο Μάρκο;
Έχει πλάκα. Είναι έξυπνος.
Ίσως πάρει τη θέση μου σε μια εβδομάδα. Χαίρομαι που ρώτησες, Τσαντ.
-Δεν τον συμπαθείς, έτσι; -Όχι, τον συμπαθώ.
Απλώς δεν μ' αρέσει που θα μου κλέψει τη δουλειά επειδή η μαμά σου...
μάλλον με έχει βαρεθεί.
Δεν καταλαβαίνω. Είναι εδώ μια εβδομάδα
και την έχει ήδη πείσει να αναθεωρήσει τα πάντα.
Να δεις που θα μας χαλάσει τη συμφωνία με τη Vendemiaire.
Τότε την έχουμε βάψει και οι δύο.
Όχι αν κάνουμε κάτι γι' αυτό.
Σαν τι;
Να τον καταστρέψουμε αυτόν τον μικρό γκέι.
Να τον ξαποστείλουμε στον πάγκο με τα καλλυντικά από όπου ήρθε.
Θες να φροντίσω να απολυθεί ο Μάρκο για να σώσω τη δουλειά μου;
Συγγνώμη, Τσαντ, εγώ δεν κάνω τέτοια.
Μπορεί να ακούγεται σκληρό,
αλλά αυτή η δουλειά δεν είναι μόνο γκλίτερ και γκλάμουρ.
Είμαστε πολεμιστές που φτιάχνουν κρέμα κοντούρινγκ.
Στρατιώτες που πουλάνε μολύβι χειλιών.
Θες να κερδίσεις;
Τότε θα πρέπει να παλέψεις.
Τι χρειάζεται για να πετύχεις στο μακιγιάζ;
Συγκέντρωση.
Σ' ΑΥΤΗ ΤΗ ΣΕΖΟΝ
Αν τα καταφέρεις εδώ, μπορείς να ανοίξεις οποιαδήποτε πόρτα στη βιομηχανία.
Πρόσεχε με ποιον τα βάζεις, ειδικά αν είναι ο γιος του αφεντικού.
Είσαι πολύ ευχάριστη παρέα.
Πρέπει να πετύχω. Πολλοί βασίζονται πάνω μου.
-Πίστεψε στον εαυτό σου. -Πόσο δεμένοι είστε;
Μιλάει για μένα;
Είναι αστείος, χαριτωμένος, με λατρεύει.
Θα ήταν αντιεπαγγελματικό.
Στάσου, σε ξέρω. Είσαι το αγόρι του Μάρκο.
Έτσι με είπε;
Έχει κάποιον άλλον.
Αν θες κάτι, πρέπει να κάνεις τα πάντα για να το πάρεις.
Λίγο απ' αυτό και το πράγμα σοβαρεύει.
Δεν υπάρχει τίποτα που να μην μπορώ να εκτελέσω.
Γεια σου, Μάρκο.
Θέλω το δημιουργικό σου ταλέντο
για να πω κάτι που έχει σημασία.
Χαίρομαι που το Ain't Too Proud είναι κάτι που εγώ σκέφτηκα.
-Είναι από ένα παλιό τραγούδι. -Δεν είναι τόσο παλιό.
-Είναι πολύ παλιό. -Δεν είναι.
ΔΕΙΤΕ ΟΛΑ ΤΑ ΕΠΕΙΣΟΔΙΑ ΤΩΡΑ
Υποτιτλισμός: Alexandra Syrimi